Terry Pratchett se laaste skryfwerk deur stoomroller vernietigDie hardeskyf langs die stoomroller (Foto: Rob Wilkins, Twitter) Sir Terry Pratchett se ongepubliseerde werke is deur ŉ stoomroller vernietig, op versoek van die wyle skrywer. Die Discworld-skrywer is in Maart 2015 in die ouderdom van 66 oorlede ná ŉ lang stryd met Alzheimer se siekte. Hy was bekend vir dié kleurvolle en satiriese reeks. Hy is ook bekend vir sy omstrede dokumentêr in 2011 oor bystanddood genaamd Terry Pratchett: Choosing to Die. Sy vriend, outeur Neil Gaiman, het gesê Sir Terry wou hê “enigiets waaraan hy gewerk het ten tyde van sy dood moet saam met sy rekenaars in die middel van ŉ pad neergesit word, en ŉ stoomroller moet dit vernietig”. Rob Wilkins, wat Pratchett se boedel behartig, het verlede week ŉ foto van ŉ hardeskyf langs ŉ outydse John Fowler & Co-stoomroller by die Great Dorset Steam Fair, op Twitter gelaai met die woorde “Gaan nou my verpligting aan Terry vervul”. Hy het direk daarna ‘n foto van die stukkende hardeskyf ook op Twitter gelaai. Die stukkende hardeskyf sal van 16 September by die Salisbury-museum te sien wees, as deel van die uitstalling, “Terry Pratchett: His World”. Meer as 70 boeke het uit Pratchett se pen verskyn. Hy is in 2007 met Alzheimer se siekte gediagnoseer, maar het tot in 2015 nog boeke geskryf en gepubliseer, al hoe meer met bystand van ander. Twee boeke het ná sy dood verskyn, The Long Utopia (in samewerking met Stephen Baxter) en The Shepherd’s Crown – die laaste Discworld-boek. © Daily Mail About to fulfill my obligation to Terry @SalisburyMuseum @Wiltshire_flo pic.twitter.com/B0xr3V5Cbg — Terry Pratchett (@terryandrob) August 25, 2017 There goes the browsing history… Many thanks to @steamfair. Soon to be on display at @SalisburyMuseum in September https://t.co/Di8tvTO4Hi pic.twitter.com/onGGWLDYL4 — Terry Pratchett (@terryandrob) August 25, 2017